Author: kanka
Last saved by: jost
Company: Urad vlady

ÚRAD VLÁDY SLOVENSKEJ REPUBLIKY
                   sekcia vládnej legislatívy

                                                                                                              Na rokovanie vlády SR
                                                                                                              Dňa  21. júna 2006
                                                                                                              K materiálu č. 10313/2006
                                                                                                              K bodu č. 8

S T A N O V I S K O

k návrhu na uzavretie Zmluvy medzi  Slovenskou republikou a Marockým kráľovstvom o vzájomnej podpore a ochrane investícií

I.

      Návrh na uzavretie Zmluvy medzi Slovenskou republikou a  Marockým kráľovstvom o  vzájomnej podpore a  ochrane investícií  predložil na rokovanie vlády Slovenskej republiky podpredseda vlády a minister financií Slovenskej republiky Ivan Mikloš  v novom znení.

II.
     
    Účelom dohody je vytvorenie právneho rámca na ochranu investorov a ich investícií v druhom štáte.

III.

    Uvedená dohoda je   bilaterálnou medzinárodnou prezidentskou zmluvou, medzinárodnou hospodárskou zmluvou všeobecnej povahy, medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb a pred jej ratifikáciou je potrebný súhlas Národnej rady Slovenskej republiky podľa čl. 7 ods. 4 Ústavy SR. Na jej vykonanie nie je potrebný zákon a podľa čl. 7 ods. 5 Ústavy SR má prednosť pred zákonmi.

      Legislatívna rada vlády Slovenskej republiky prerokovala predložený návrh na uzavretie Zmluvy medzi  Slovenskou republikou a vládou Marockým kráľovstvom o vzájomnej podpore a  ochrane investícií    na svojom zasadnutí dňa 11. apríla 2006 a tento odporučila vláde Slovenskej republiky so šiestimi pripomienkami schváliť.

IV.

      Sekcia vládnej legislatívy Úradu vlády Slovenskej republiky skonštatovala, že všetky pripomienok legislatívnej rady boli do materiálu zapracované a odporúča vláde Slovenskej republiky návrh na uzavretie Zmluvy medzi  Slovenskou republikou a Marockým kráľovstvom o vzájomnej podpore a  ochrane investícií   v predloženom znení  s c h v á l i ť .

V Bratislave  7. júna 2006
Vypracoval: Pavel  K a n k a

                                                                               Štefan  G r m a n
                                                                               generálny riaditeľ                                                                       
                                                                          sekcie vládnej legislatívy